text: Store muskler i koncertsal
  19 maj 2012 kl. 12.15
  Alsion i Sønderborg lægger lørdag lokaler til et show, der blander bodybuilding med fitness. The WBFF Danish Championship afholdes lørdag for første gang.
  Sønderborgenske Youssef Badran står bag showet, hvor 40 deltagere vil dyste i fire forskellige discipliner inden for fitness og bodybuilding.
  Særligt for denne sportsgren er at atleterne skal have "hele pakken":
  - Publikum for får at se på nogle flotte kroppe, hvor atleterne kommer ind og sætter gang i festen. Det gælder ikke kun om at se godt ud, atleterne skal også levere et show, fortæller arrangør Yossef Badran.
  - Man behøver ikke være stor. Det er charme, selvtillid og lækkert hår, der er vigtigt, siger Dorthe Lehmann fra Sønderborg, der deltager i konkurrencen.
  